বিসিবির কেন্দ্রীয় চুক্তি থেকে বাদ পড়া প্রসঙ্গে সৌম্য বলেন, ‘আমি ভালো খেললে তারা নেবে, ওটা আমার হাতে নেই। তাই ওটা নিয়ে চিন্তা করে কোনো লাভ নেই। আমার চেষ্টা থাকে নিজেকে উজাড় করে দেওয়া। বাদ-বাকি অন্যদের বিষয়।’ ইনজুরিতে না পড়লেও ফিটনেস নিয়ে সমস্যা আছে সৌম্যর, যা নিয়ে কাজ করছেন তিনি। তার মতে, ‘কাজ হচ্ছে। আমার যারা স্যার আছেন, আগে বিকেএসপির স্যার, বিসিবিতে ফাহিম স্যার, আমি সবার সঙ্গে কথা বলে কাজ করছি। যেখানে ঘাটতি আছে স্যারদের নির্দেশনায় কাজ করছি। তাছাড়া স্কিল নিয়ে একটু বেশি মনোযোগ দিচ্ছি।’